Na temelju članka 52. točke 23. Statuta Primorsko-goranske županije ("Službene novine PGŽ" broj 23/09, 9/13 i 25/13 – pročišćeni tekst), članka 25. Poslovnika o radu župana Primorsko-goranske županije ("Službene novine PGŽ" broj 23/14, 16/15, 3/16) te članka 6. stavak 4. Pravilnika o općim uvjetima dodjele donacija, subvencija i pomoći iz proračuna Primorsko-goranske županije ("Službene novine PGŽ" broj 14/13 i 6/14) i članka 4. Pravilnika o uvjetima dodjele donacija, subvencija i pomoći za provedbu proračunskih projekata i aktivnosti iz programa Upravnog odjela za turizam, poduzetništvo i ruralni razvoj (Župan, KLASA: 022-04/14-01/4, URBROJ: 2170/1-01-01/6-14-21 od 03. veljače 2014.) Župan Primorsko-goranske županije dana 23.01. 2017. godine donio je

***O D L U K U***

***o raspisivanju Javnog poziva za prijavu programa/projekata razvoja selektivnih oblika turizma za sufinanciranje iz Proračuna Primorsko-goranske županije za 2017. godinu***

**I.**

Ovom Odlukom određuju se osnovni elementi Javnog poziva za prijavu programa/projekata razvoja selektivnih oblika turizma za sufinanciranje iz proračuna Primorsko-goranske županije za 2017. godinu (u daljnjem tekstu: Odluka), i to kako slijedi:

|  |  |
| --- | --- |
| **Naziv Javnog poziva:** | Javni poziv za prijavu programa/projekata razvoja selektivnih oblika turizma za sufinanciranje iz proračuna Primorsko-goranske županije za 2017. godinu (u daljnjem tekstu: Javni poziv). |
| **Predmet Javnog poziva:** | Dodjela bespovratnih novčanih sredstava (tekuće donacije) odabranim programima/projektima razvoja selektivnih oblika turizma sa svrhom realizacije proračunske aktivnosti „Potpora razvoju selektivnih oblika turizma“ za 2017. godinu. |
| **Ciljana skupina korisnika:** | Turističke zajednice u jedinicama lokalne samouprave na području Primorsko-goranske županije. |
| **Prihvatljive aktivnosti:** | Programi/projekti koji svojim ostvarenjem pridonose razvoju selektivnih oblika turizma, a ponajprije se odnose na turističke manifestacije i turističku valorizaciju prirodne baštine. |
| **Iznos novčanih sredstva raspoloživ za dodjelu:** | 380.000,00 kuna. |
| **Najniži iznos sredstava namijenjen za dodjelu:** | 5.000,00 kuna po programu/projektu |
| **Najviši iznos sredstava namijenjen za dodjelu:** | 95.000,00 kuna po programu/projektu |
| **Datum raspisivanja Javnog poziva:** | Javni poziv objavit će se u roku od 8 dana od dana stupanja na snagu ove Odluke. |
| **Rok za dostavu prijava na Javni poziv:** | Rok za dostavu prijava na Javni poziv je 15. veljače 2017. godine. |
| **Adresa za dostavu prijava na Javni poziv:** | Primorsko-goranska županija, Upravni odjel za turizam, poduzetništvo i ruralni razvoj, Slogin kula 2, 51000 Rijeka. |
| **Način objavljivanja Javnog poziva:** | Javni poziv objavit će se na službenoj *web-stranici* Primorsko-goranske županije |

**II.**

Zadužuje se Upravni odjel za turizam, poduzetništvo i ruralni razvoj da Javni poziv objavi na službenoj *web-stranici* Primorsko-goranske županije u roku od 8 dana od dana stupanja na snagu ove Odluke.

(Javni poziv sastavni je dio ove Odluke)

**III.**

Ova Odluka stupa na snagu danom donošenja.

KLASA: 022-04/17-01/3

URBROJ: 2170/1-01-01/5-17-8

Rijeka, 23.01. 2017.

***Ž u p a n***

***Zlatko Komadina, dipl. ing.***